Rehte froͤide ich minne gerne
Rehte froͤide ich minne gerne·
dvrh eine froͤide die ich han·
der were mir niht zenberne·
vmb die ist es so getan·
swenne ich der einen ane were·
mir weren die andern gar vmmere·
ich wil mich bringen gar vs dem wane·
es ist dv́ edel wol getane·
vnd der besten iemer eine·
dast min frowe die ich da meine·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse